b'\n_START_ARTICLE_\nUnderkultur\n_START_PARAGRAPH_\nEn underkultur er en vekst eller blanding av vekster som dyrkes sammen med en hovedkultur, feks korn. Underkulturen kan ha flere hensikter; \xc3\xa5 konkurrere mot ugras, samle n\xc3\xa6ringsstoffer og \xc3\xa5 hindre erosjon og utvasking av planten\xc3\xa6ringsstoffer._NEWLINE_Underkultur er vanlig \xc3\xa5 benytte seg av i \xc3\xb8kologisk dyrking av korn, men det oppfordres via tilskudd og \xc3\xb8konomiske st\xc3\xb8tteordninger og til \xc3\xa5 brukes i konvensjonell dyrking. I \xc3\xb8kologisk dyrking er gr\xc3\xb8nngj\xc3\xb8dslingseffekten, eller evnen til \xc3\xa5 samle nitrogen og andre n\xc3\xa6ringsstoffer viktig. Hovedkulturen f\xc3\xa5r selv liten nytte av n\xc3\xa6ringen som underkulturen samler, men \xc3\xa5ret etter frigj\xc3\xb8res denne og blir tilgjengelig for kulturpanten. I praksis kan man regne med en meravling p\xc3\xa5 40 til 60 kg korn i \xc3\xa5ret etter en underkultur med hvitkl\xc3\xb8ver._NEWLINE_En vanlig fr\xc3\xb8blanding til bruk som underkultur er en blanding best\xc3\xa5ende av hvitkl\xc3\xb8ver og raigras. Kl\xc3\xb8ver samler nitrogen fra luften mens raigraset virker som en fangvekst som binder jorden og reduserer utvasking.'